«Մասաչուսեթսի տեխնոլոգիայի ինստիտուտի գիտության և տեխնոլոգիայի միջազգային նախաձեռնություններ» ծրագրի ղեկավար Սերենելա Սֆերցան ներկայացրեց «սովորեցնելով սովորեցնելու» հայեցակարգը և դրա կիրառումը «Գլոբալ ուսումնական լաբորատորիա» ձևաչափով դասընթացներում: Ըստ տիկին Սֆերցայի՝ Հայաստանում նախագիծն իրականացնելու հարցում մեծ դեր է խաղացել ՄՏԻ-ում սովորող հայ ուսանողների ունեցած գիտելիքների մեծ պաշարը, ինչպես նաև երկրում գործող կրթական հիմնադրամների բարձր պրոֆեսիոնալիզմը, մասնավորպես՝ «Լույս» և «Այբ» հիմնադրամների գործունեության հանդեպ ունեցած մեծ վստահությունը: